Legal Document

Category: 322

Text:
2.ΑΠΟΦΑΣΙΣ ΔΙΟΙΚΗΤΟΥ ΤΗΣ ΥΠΗΡΕΣΙΑΣ   ΠΟΛΙΤΙΚΗΣ ΑΕΡΟΠΟΡΙΑΣ Αριθ. Ε1/Γ/6213/856 της 10/26 Φεβρ. 1973  (ΦΕΚ Β΄ 250)  Περί καθορισμού οργάνων και εξοπλισμού ελαφρών αεροπλάνων Δημοσίας χρήσεως.  Έχοντες υπ’ όψιν: α)Τας διατάξεις του Ν.Δ. 714/1970 «περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας». β)Τας διατάξεις του Β.Δ. 83/1972 «περί Κανονισμού Οργανώσεως και Προσωπικού της Υπηρεσίας Πολιτικής Αεροπορίας». γ)Τας διατάξεις του άρθρ. 6 του Β.Δ. 201/1972 «περί Κανονισμού Τεχνικής Εκμεταλλεύσεως Ελαφρών Αεροπλάνων Δημοσίας Χρήσεως». δ)Το Παράρτημα 6, Μέρος 1ον «OPERATION OF AIRCRAFT», έκδοσις 2α, της Συμβάσεως «περί Διεθνούς Πολιτικής Αεροπορίας» (ICAO, ANNEX 6, PART 1). ε)Το PART 135 «AIRTAXI OPERATORS AND COMMERCIAL OPERATORS OF SMALL AIRGRAFT» των FEDERAL AVIATION REGULATIONS των Ηνωμένων Πολιτειών της Αμερικής, αποφασίζομεν: 1.Καθορίζομεν, ως κατωτέρω, τα όργανα και τον εν γένει εξοπλισμόν, τα οποία δέον όπως φέρουν, δι’ έκαστον είδος πτήσεων, τα ελαφρά αεροπλάνα δημοσίας χρήσεως, εφ’ ων έχουν εφαρμογήν αι διατάξεις του εν τω σκεπτικώ μνημονευομένου υπ’ αριθ. 201/72 Β.Δ/τος. α.Όργανα και εξοπλισμός δι’ απάσας τας πτήσεις. Άπαντα τα αεροπλάνα δι’ απάσας τας πτήσεις δέον όπως φέρουν: 1)Κυτίον πρώτων βοηθειών. 2)Πυροσβεστήρας χειρός τοιούτου τύπου ώστε, οσάκις το υλικόν γομώσεως τούτων εκκενούνται, να μη δημιουργή επικίνδυνον μόλυνσιν του εντός των αεροπλάνων υπάρχοντος ατμοσφαιρικού αέρος. Ανά είς τουλάχιστον πυροσβεστήρ δέον όπως τοποθετείται:         Σελ. 768,412(β) Τεύχος 492-Σελ. 64 α)Εις τον θάλαμον διακυβερνήσεως του αεροπλάνου. β)Εις τον θάλαμον επιβατών, οσάκις ούτος είναι διαχωρισμένος από τον θάλαμον διακυβερνήσεως του αεροπλάνου και δεν είναι ευκόλως προσιτός εις τον Κυβερνήτην ή συγκυβερνήτην τούτου. 3)Κάθισμα ή κλίνη μετά ζώνης προσδέσεως δι’ άπαντα τα επιβαίνοντα πρόσωπα ηλικίας μεγαλυτέρας των δύο ετών. 4)Ανταλλακτικά ηλεκτρικών ασφαλειών, και λυχνιών φώτων καταλλήλων δια την αντικατάστασιν, εις περίπτωσιν βλάβης, εκείνων των ασφαλειών και λυχνιών αίτινες είναι προσιταί εν πτήσει. 5)Πέλεκυν καταστροφής. β.Εξοπλισμός αεροπλάνων δι’ εκτέλεσιν πτήσεων άνωθεν θαλάσσης. 1)Υδροπλάνα και αμφίβια οσάκις ίπτανται ως υδροπλάνα. Άπαντα τα υδροπλάνα και αμφίβια οσάκις ίπτανται ως υδροπλάνα, δέον όπως φέρουν: α)Φορητόν σωσίβιων ή ισοδύναμον ατομικήν επιπλέουσαν συσκευήν δι’ έκαστον επιβαίνοντα του αεροπλάνου, τοποθετημένην εις θέσιν ευκόλως προσιτήν εκ του καθίσματος ή του ανακλίντρου του προσώπου δια το οποίον προορίζεται. Η σωσίβιος ζώνη δεν θεωρείται ως ισοδύναμος ατομική επιπλέουσα συσκευή. β)Συσκευήν κατάλληλον δια τα, υπό των Διεθνών Κανονισμών περί αποφυγής συγκρούσεων εν θαλάσση προβλεπόμενα ηχητικά σήματα. γ)Μίαν άγκυραν. δ)Μίαν θαλασσίαν άγκυραν, οσάκις αύτη είναι αναγκαία, δια την εκτέλεσιν ελιγμών. 2)Αεροπλάνα ξηράς. Άπαντα τα αεροπλάνα εις πτήσεις άνωθεν θαλασσών και εις απόστασιν εκ της ακτής μεγαλυτέρας εκείνης ήτις δύναται να καλυφθή υπό του αεροπλάνου εν κατολισθήσει άνευ ιπποδυνάμεως, δέον όπως φέρουν: α)Φορητόν σωσίβιον ή ισοδύναμον ατομικήν επιπλέουσαν συσκευήν δι’ έκαστον επιβαίνοντα του αεροπλάνου, τοποθετημένην εις θέσιν ευκόλως προσιτικήν εκ του καθίσματος ή του ανακλίντρου του προσώπου δια το οποίον προορίζεται. Η σωσίβιος ζώνη δεν θεωρείται ως ισοδύναμος ατομική επιπλέουσα συσκευή. β)Πυροτεχνικήν σηματοδοτικήν συσκευήν. 3)Πτήσεις μακράς διαρκείας άνωθεν θαλάσσης. Άπαντα τα αεροπλάνα εις πτήσεις άνωθεν της θαλάσσης και εις οριζοντίαν απόστασιν εκ ξηράς καταλλήλου δι’ αναγκαστικήν προσγείωσιν μεγαλυτέραν των 50 Ν.Μ. δέον όπως, πλέον του εν τω προηγουμένω εδαφ. 2 καθοριζομένου εξοπλισμού φέρουν:      38.Ξ.ε.2 Τεχνική Εκμετάλλευση Ελαφρών   182 α)Επαρκή αριθμόν σωσιβίων λέμβων προς μεταφοράν απάντων των επιβαινόντων, τοποθετημένων κατά τρόπον διευκολύνοντα την άμεσον χρησιμοποίησιν τούτων εις περίπτωσιν ανάγκης. Αι λέμβοι δέον να ώσιν εφωδιασμέναι δια σωστικών εφοδίων και των κατά περίπτωσιν απαιτουμένων μέσων διατηρήσεως εν ζωή των επιβαινόντων. Ωσαύτως, δέον όπως φέρουν συσκευάς ή μέσα δια την πραγματοποίησιν των υπό των εκάστοτε ισχυουσών διατάξεων περί Κανόνων Εναερίου Κυκλοφορίας οριζομένων πυροτεχνικών σημάτων κινδύνου. β)Ραδιοσυσκευήν διασώσεως (SURVIVAL RADIO EQUIPMENT) λειτουργούσαν εις συχνότητα VHF και συμφώνως προς τας σχετικάς απαιτήσεις του Παραρτήματος 10 της Συμβάσεως «περί Διεθνούς Πολιτικής Αεροπορίας» (ICAO, ANNEX 10), τοποθετημένην κατά τρόπον διευκολύνοντα την άμεσον χρησιμοποίησίν της εις περίπτωσιν ανάγκης. Αύτη δέον να είναι φορητή και αδιάβροχος και να δύναται να χρησιμοποιηθή μακράν του αεροπλάνου υπό ανειδικεύτων προσώπων, η δε λειτουργία ταύτης να μη εξαρτάται εκ της ηλεκτρικής ενεργείας του αεροπλάνου. γ.Εξοπλισμός αεροπλάνων δι’ εκτέλεσιν πτήσεων άνωθεν αραιοκατωκημένων περιοχών. Άπαντα τα αεροπλάνα οσάκις ίπτανται άνωθεν αραιοκατωκημένων περιοχών, εις τας οποίας η έρευνα και η διάσωσις είναι δυνατόν να καταστή δύσκολος, δέον όπως φέρουν: 1)Ραδιοσυσκευήν διασώσεως (SURVIVAL RADIO EQUIPMENT) λειτουργούσαν εις συχνότητα VHF συμφώνως προς τας σχετικάς απαιτήσεις του Παραρτήματος 10 της Συμβάσεως «περί Διεθνούς Πολιτικής Αεροπορίας» (ICAO, ANNEX 10) τοποθετημένην κατά τρόπον διευκολύνοντα την άμεσον χρησιμοποίησίν της εις περίπτωσιν ανάγκης. Αύτη δέον να είναι φορητή και να δύναται να χρησιμοποιηθή μακράν του αεροπλάνου υπό ανειδικεύτων προσώπων, η δε λειτουργία ταύτης να μη εξαρτάται εκ της ηλεκτρικής ενεργείας του αεροπλάνου. 2)Συσκευών σηματοδοτήσεως. 3)Σωστικών εφοδίων περιλαμβανομένων και των αναγκαίων μέσων διατηρήσεως εν ζωή των επιβαινόντων, ως ταύτα ενδείκνυνται δια την περιοχήν άνωθεν της οποίας πρόκειται να πραγματοποιηθή η πτήσις. δ.Εξοπλισμός αεροπλάνων δια πτήσεις εις μεγάλα ύψη. Άπαντα τα αεροπλάνα τα οποία πρόκειται να εκτελέσουν πτήσεις εις μεγάλα ύψη ένθα, κατά τας διατάξεις του άρθρ. 4 του εν τω σκεπτικώ μνημονευομένου υπ’ αριθ. 201/1972 Β.Δ/τος, απαιτείται η χρήσις οξυγόνου, δέον όπως φέρουν τας αναγκαίας συσκευάς δι’ εναποθήκευσιν και διανομήν οξυγόνου δια τας εν παρ. 22, 23 και 24 του άρθρου τούτου καθοριζομένας περιπτώσεις.      ε.Όργανα και εξοπλισμός αεροπλάνων δι’ εκτέλεσιν πτήσεων VFR. Άπαντα τα αεροπλάνα οσάκις ίπτανται συμφώνως προς τους κανόνας πτήσεως εξ’ όψεως (VFR), δέον όπως φέρουν: 1)Σύστημα ενδείξεως ταχύτητος αέρος (ταχύμετρον) εφωδιασμένον δια καταλλήλου μέσου προς πρόληψιν κακής λειτουργίας τούτου οφειλομένης εις παγοποίησιν. 2)Υψόμετρον ευπαθές εφωδιασμένον δια μηχανισμού ρυθμίσεως της βαρομετρικής πιέσεως. 3)Μαγνητικήν πυξίδα. 4)Όργανον ενδείξεως των στροφών εκάστου κινητήρος (στροφόμετρον). 5)Όργανον ενδείξεως πιέσεως ελαίου εκάστου κινητήρος. 6)Όργανον ενδείξεως θερμοκρασίας δι’ έκαστον υγρόψυκτον κινητήρα. 7)Όργανον ενδείξεως θερμοκρασίας ελαίου δι’ έκαστον αερόψυκτον κινητήρα. 8)Όργανον ενδείξεως πιέσεως εισαγωγής του εις έκαστον υπερσυμπιεζόμενον κινητήρα εισερχομένου μίγματος καυσίμων. 9)Όργανον ενδείξεως της εις εκάστην δεξαμενήν υπαρχούσης ποσότητος καυσίμων. 10)Ενδείκτην δεικνύοντα την θέσιν του συστήματος προσγειώσεως, εφ’ όσον τούτο είναι ανασυρόμενον. 11)Σύστημα θερμάνσεως ή αποπαγώσεως των αναμικτήρων ή, εις περίπτωσιν αναμικτήρος πιέσεως, εναλλακτικήν πηγήν αέρος. 12)Ωρολόγιον. ς.Όργανα και εξοπλισμός αεροπλάνων, δι’ εκτέλεσιν πτήσεων IFR. Άπαντα τα αεροπλάνα οσάκις ίπτανται συμφώνως προς τους κανόνας πτήσεως δι’ οργάνων (IFR) ή οσάκις ταύτα δεν δύνανται να διατηρήσουν επιθυμητήν εν τω χώρω στάσιν άνευ της βοηθείας ενός ή περισσοτέρων οργάνων πτήσεως, δέον όπως φέρουν: 1)Τα εν τη προηγουμένη υποπαρ. ε καθοριζόμενα όργανα και εξοπλισμόν, εξαιρέσει της περιπτ. 12. 2)Γυροσκοπικόν ενδείκτην στροφών συνδεδυασμένον μετά ενδείκτου ολισθήσεων. 3)Γυροσκοπικόν τεχνητόν ορίζοντα. 4)Γυροσκοπικόν ενδείκτην πορείας. 5)Ευπαθές υψόμετρον εφωδιασμένον δια μηχανισμού ρυθμίσεως της βαρομετρικής πιέσεως. 6)Ενδείκτην βαθμού ανόδου-καθόδου. 7)Θερμόμετρον ενδείξεως θερμοκρασίας του εξωτερικού ατμοσφαιρικού αέρος. 8)Ωρολόγιον φέρον δείκτην δευτερολέπτων. 9)Συσκευήν προειδοποιήσεως, εις περίπτωσιν απωλείας ισχύος, ή ενδείκτην υποπιέσεως, άτινα να δεικνύουν την διατιθεμένην ισχύν δια τα γυροσκοπικά όργανα, εξ εκάστης πηγής ενεργείας. 10)Τα εν τη επομένη υποπαρ. ζ(3) και (5) καθοριζόμενα αεροναυτιλιακά φώτα και φώτα οργάνων.      (Μετά την σελ. 768,412(α) Σελ. 768,413 Τεύχος 483-Σελ. 113 Τεχνική Εκμετάλλευση Ελαφρών 38.Ξ.ε.2   183 11)Εφεδρικήν εναλλακτικήν πηγήν λήψεως στατικής πιέσεως δια το υψόμετρον, το ταχύμετρον και τον ενδείκτην βαθμού ανόδου-καθόδου. 12)Πληροφορίας αφορώσας εις τας τηλεπικοινωνιακάς ευκολίας, τα αεροναυτιλιακά βοηθήματα και εις την κατάστασιν των αεροδρομίων των δυναμένων να χρησιμοποιηθούν κατά την διάρκειαν της πτήσεως. 13)Δύο τουλάχιστον γεννητρίας εκάστη των οποίων δέον να είναι εγκατεστημένη εις διάφορον της ετέρας κινητήρα. Η ονομαστική ισχύς οιουδήποτε συνδυασμού του ημίσεως αριθμού γεννητριών δέον να είναι ικανή να παρέχη τα αναγκαία ηλεκτρικά φορτία δια την ασφαλή λειτουργίαν των απαιτουμένων οργάνων και συσκευών, εις περίπτωσιν ανάγκης. 14)Δύο ανεξαρτήτους πηγάς ενεργείας (μέσω επιλογέως) εξ ων η μία, τουλάχιστον να είναι μηχανικώς κινουμένη αντλία υποπιέσεως ή γεννήτρια, εκάστη των οποίων δέον να είναι ικανή να λειτουργή άπαντα τα γυροσκοπικά όργανα και να είναι εγκατεστημένη κατά τρόπον ώστε, η βλάβη οργάνου τινός ή η βλάβη μιας πηγής, να μη επηρεάζη την παροχήν ενεργείας εις τα έτερα όργανα ή την άλλη πηγήν ενεργείας. Δια τους σκοπούς του παρόντος εδαφίου, εκάστη πηγή ενεργείας κινουμένη υπό κινητήρος, δέον να είναι εγκατεστημένη εις διάφορον κινητήρα. Αι απαιτήσεις των εδαφ. 2, 3 και 4 της παρούσης υποπαραγράφου δύνανται να καλυφθούν και δια διαφόρων καταλλήλων συνδυασμών των οργάνων τούτων, ή δια του συστήματος INTERGRATED FLIGHT DIRECTOR υπό την προϋπόθεσιν ότι θα υφίσταται πρόβλεψις ώστε, οιαδήποτε βλάβη του ενός οργάνου, να μη έχη δυσμενή επίπτωσιν εις την ομαλήν λειτουργίαν των ετέρων οργάνων. ζ.Εξοπλισμός αεροπλάνων δια την εκτέλεσιν νυκτερινών πτήσεων. Άπαντα τα αεροπλάνα οσάκις εκτελούν νυκτερινάς πτήσεις, δεον όπως φέρουν: 1)Τα εν υποπαρ. ε καθοριζόμενα όργανα και εξοπλισμόν. 2)Τα εν υποπαρ. ς (2), (3) (4) και (9) καθοριζόμενα όργανα.  Σελ. 768,414 Τεύχος 483-Σελ. 114 3)Αεροναυτιλιακά φώτα κατά τας απαιτήσεις των εκάστοτε ισχυουσών διατάξεων «περί Κανόνων Εναερίου Κυκλοφορίας». Το υπό των διατάξεων τούτων προβλεπόμενον επιπρόσθετον αναλάμπον ερυθρόν φως ή φώτα, προς αποφυγήν συγκρούσεων (ANTICOLLISION LIGHT) είναι υποχρεωτικόν εφ’ όσον τούτο απαιτείται συμφώνως προς τους όρους πτητικής ικανότητος του αεροπλάνου. 4)Φως προσγειώσεως. 5)Φώτα παρέχοντα επαρκή φωτισμόν ούτως ώστε, άπαντα τα όργανα, διακόπται κλπ. να είναι ευδιάκριτα. Τα εν λόγω φώτα δέον όπως είναι εγκατεστημένα κατά τρόπον ώστε, αι απ’ ευθείας ακτίνες τούτων, να είναι κεκαλλυμέναι ως προς τους οφθαλμούς των μελών του πληρώματος πτήσεως και να μη είναι οραταί αντανακλάσεις τούτων εξ αντικειμένων. 6)Γεννήτριαν ή γεννητρίας ικανάς να παρέχουν άπαντας τους πιθανούς κατά την πτήσιν συνδυασμούς συνεχών ηλεκτρικών φορτίων, προς τον σκοπόν λειτουργίας των απαιτουμένων οργάνων και εξοπλισμού και της επαναφορτίσεως του συσσωρευτού. Δια τους σκοπούς του παρόντος εδαφίου, ο όρος «συνεχές ηλεκτρικόν φορτίον» περιλαμβάνει τα φορτία άτινα ζητούνται συνεχώς κατά την διάρκειαν της πτήσεως, ως π.χ. τα φορτία δια τας ραδιοσυσκευάς, τα δι’ ηλεκτρικής ενεργείας λειτουργούντα όργανα και τα φώτα, μη περιλαμβανομένων των φορτίων των απαιτουμένων μόνον διακεκομμένως, κατά περίπτωσιν. Η παρούσα δημοσιευθήτω δια της Εφημερίδος της Κυβερνήσεως.          38.Ξ.ε.2 Τεχνική Εκμετάλλευση Ελαφρών   184